section_heading: NBA karijera
paragraph_text: mini|lijevo|170px|Ellis tijekom utakmice s Denver Nuggetsima Izabran je kao 40. izbor NBA drafta 2005. godine od Golden State Warriorsa. 7. prosinca 2005. godine, Ellis je ostvario svoj debi u NBA ligi te je, u utakmici protiv Phoenix Sunsa, postigao 3 poena. Zbog problema s koljenom, Ellis nije mogao nastupiti na Ljetnoj ligi te je u svojoj rookie sezoni dobio vrlo malu minutažu. Međutim u drugoj sezoni, Ellis prosječno postiže 16,5 poena, 3,2 skokova i 4,1 asistencije po utakmici te dobiva sve veću minutažu i počinje pokazivati svoj veliki potencijal i talent. Na sam dan drafta, 2007. godine, Warriorsi su obavili veliku zamjenu kojom su Jason Richardsona i Jermareoa Davidsona mijenjali u Charlotte Bobcatse u zamjenu za Brandana Wrighta. Time su Warriorsi oslobodili nešto više od 10 milijuna dolara pod salary capom te su si time omogućili produženje ugovora s Ellisom i još jednim perspektivnim mladim igračem, Andrisom Biedriņšom. Također iste sezone, Ellis biva izabran na Rookie Challenge te s 28 poena predvodi momčad sophomoresa, ali nagradu za najkorisnijeg igrača utakmice odnosi Chris Paul.